**คณะสัตวแพทยศาสตร์ มข. จัดพิธีปฐมนิเทศนักศึกษาสหกิจศึกษาทางสัตวแพทย์ ประจำปีการศึกษา 2562 ครั้งที่ 1**

เมื่อวันพฤหัสบดีที่ 12 กันยายน 2562 ที่ผ่านมา ระหว่างเวลา 13.30-16.00 น. ณ ห้องราชสีห์ ชั้น 1 อาคารพิเชฎฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น คณะกรรมการบริหารรายวิชาสหกิจศึกษา นำโดย **ผศ.น.สพ.ดร.ประวิทย์ บุตรอุดม** รองคณบดีฝ่ายวิชาการ และเจ้าหน้าที่งานวิจัยและบริการการศึกษาได้จัดพิธีปฐมนิเทศนักศึกษาสหกิจศึกษาทางสัตวแพทย์ ประจำปีการศึกษา 2561 ครั้งที่ 1 ขึ้น โดยมีวัตถุประสงค์เพื่อเป็นการให้ข้อมูลแก่นักศึกษาด้านแนวทางการเรียน และการปฏิบัติงาน ในรายวิชาสหกิจศึกษาทางสัตวแพทย์ เพื่อให้นักศึกษาได้เตรียมความพร้อมด้านความรู้ทางวิชาการและทักษะทางการปฏิบัติ และเตรียมการเลือกสถานประกอบการ ซึ่งกิจกรรมในครั้งนี้ได้รับเกียรติจาก **รศ.น.สพ.ดร.ชูชาติ กมลเลิศ** คณบดี เป็นประธานพิธีเปิดและให้โอวาทแก่นักศึกษา และคณะได้รับเกียรติจาก **ผศ.น.สพ.ดร.ไชยพัศร์ ธำรงยศวิทยากุล อ.สพ.ญ.ดร.ทรรศิดา พลอยงาม** เป็นวิทยากรให้ความรู้ด้านการปฏิบัติงานสหกิจศึกษา นอกจากนั้น **อ.สพ.ญ.ดร.สุภัทตรา จิตติมณี** และ **อ.สพ.ญ.ดร.สุชีวา จันทร์หนู** ยังได้ร่วมให้ข้อมูลที่เป็นประโยชน์ต่อการเตรียมความรู้เพื่อปฏิบัติงานสายวิชาการ ในสายงานบริษัท นักศึกษาที่เข้าร่วมพิธีปฐมนิเทศครั้งนี้มีทั้งสิ้น 72 คน